13 พฤศจิกายน 2560

เฮงเค็ล เสริมความแข็งแกร่งกลุ่มธุรกิจผลิตภัณฑ์สำหรับช่างผมมืออาชีพ
เฮงเค็ล จะเข้าซื้อกลุ่มธุรกิจผลิตภัณฑ์สำหรับช่างผมมืออาชีพของชิเซโด้ ในอเมริกาเหนือ
•	มุ่งขยายพอร์ตโฟลิโอด้วยแบรนด์ชั้นนำ
•	เสริมความแข็งแกร่งกลุ่มธุรกิจผลิตภัณฑ์สำหรับช่างผมมืออาชีพ
•	มุ่งขยายธุรกิจทางการตลาดในอเมริกาเหนือ ซึ่งถือเป็นภูมิภาคสำคัญ

ดุสเซลดอล์ฟ - เฮงเค็ล ลงนามข้อตกลงเข้าซื้อกิจการ โซโตส อินเทอร์เนชั่นแนล อิงค์ (Zotos International Inc.) ซึ่งเป็นกลุ่มธุรกิจผลิตภัณฑ์สำหรับช่างผมมืออาชีพในทวีปอเมริกาเหนือของ บริษัท ชิเซโด้ จำกัด (Shiseido Company Limited) ในราคา 485 ล้านเหรียญสหรัฐ โดยครอบคลุมแบรนด์ชั้นนำ เช่น จอยโก้ (JOICO) และ โซโตส (ZOTOS) โพรเฟสชั่นแนล

ในปีงบประมาณ 2559 โซโตส อินเตอร์เนชั่นแนล อิงค์ รายงานยอดขายต่อปีอยู่ที่ 230 ล้านเหรียญสหรัฐ และมีการจ้างงาน 700 ตำแหน่ง โซโตสมีสำนักงานตั้งอยู่ที่เมืองดาเรียน มลรัฐคอนเนคติคัต และมุ่งเน้นตลาดสหรัฐ ซึ่งเป็นที่ตั้งของโรงงานผลิตและศูนย์วิจัยและพัฒนา โดยยังมีธุรกิจอยู่ในยุโรปและเอเชียอีกด้วย

นายฮานส์ แวน ไบเล่น ซี อี โอ (CEO) ของเฮงเค็ล กล่าวว่า “การเข้าซื้อกิจการถือเป็นส่วนหนึ่งของกลยุทธ์เพื่อขยายธุรกิจของเราในตลาดและกลุ่มผลิตภัณฑ์ที่มีความน่าสนใจ ซึ่งจะช่วยเสริมความแข็งแกร่งให้กับกลุ่มธุรกิจผลิตภัณฑ์สำหรับช่างผมมืออาชีพของเฮงเค็ลในสหรัฐ ที่ถือเป็นตลาดเดี่ยวของผลิตภัณฑ์ช่างผมมืออาชีพซึ่งมีขนาดใหญ่ที่สุดในโลก แบรนด์หล่านี้มีประสิทธิภาพและคุณภาพสูง ซึ่งสามารถเข้ากับธุรกิจบิวตี้แคร์ของเราได้อย่างลงตัว เรายินดีที่จะได้ต้อนรับทีมงานมืออาชีพของโซโตสเข้าสู่ครอบครัวเฮงเค็ล”

คาร์สเท็น โนเบล ซี เอฟ โอ (CFO) ของเฮงเค็ล กล่าวว่า “เฮงเค็ลมีศักยภาพที่แข็งแกร่งในการมองหาธุรกิจที่เหมาะสมที่จะเข้าซื้อกิจการ โดยต้องมีความสอดคล้องกันในแง่กลยุทธ์อย่างชัดเจน และมีมูลค่าที่น่าสนใจ”

การเข้าซื้อกิจการในครั้งนี้ ถือเป็นครั้งที่ 3 ในช่วงหลายปีที่ผ่านมาของกลุ่มธุรกิจผลิตภัณฑ์สำหรับช่างผมมืออาชีพของเฮงเค็ลในสหรัฐ โดยในปี 2557 เฮงเค็ลเข้าซื้อกิจการบริษัท 3 แห่งในสหรัฐ ได้แก่ เซ็กซี่ แฮร์ (Sexy Hair) อัลเทอร์น่า (Alterna) และเคนร่า (Kenra) และในเดือนที่ผ่านมา เฮงเค็ลประสบความสำเร็จในการปิดการเจรจากับนัททูร่า แลบอราทอรี่ส์ (Nattura Laboratories) ซึ่งมีแบรนด์ดังในสหรัฐฯ พราวาน่า (Pravana)

การเข้าซื้อกิจการครั้งนี้เป็นไปตามเงื่อนไขการปิดตามธรรมเนียม ซึ่งรวมถึงต้องได้รับการอนุมัติตามขั้นตอนทางกฎหมาย

เกี่ยวกับเฮงเค็ล
เฮงเค็ลดำเนินธุรกิจทั่วโลกด้วยพอร์ตโฟลิโอผลิตภัณฑ์อันสมดุลและหลากหลาย บริษัทเป็นผู้นำในสามกลุ่มธุรกิจ ทั้งในธุรกิจเพื่ออุตสาหกรรมและธุรกิจเพื่อผู้บริโภค อันเป็นผลมาจากแบรนด์ นวัตกรรม และเทคโนโลยีอันแข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลากหลายตลาดและประเภทผลิตภัณฑ์ทั่วโลก ก่อตั้งขึ้นเมื่อปี พ.ศ. 2419 เฮงเค็ลมีประวัติความสำเร็จอันยาวนานกว่า 140 ปี ในปี พ.ศ. 2559 เฮงเค็ลมียอดขายอยู่ที่ 18,700 ล้านยูโร (หรือ 691,412 ล้านบาท) และมีผลกำไรดำเนินงานปรับปรุง 3,200 ล้านยูโร แบรนด์ชั้นนำ 3 อันดับแรกของเฮงเค็ล คือ เพอร์ซิล (ผงซักฟอก) ชวาร์สคอฟ (ผลิตภัณฑ์ดูแลเส้นผม) และล็อคไทท์ (กาว) มียอดขายรวมกันกว่า 6,000 ล้านยูโร (หรือ 221,843 ล้านบาท) เฮงเค็ลมีพนักงานราว 50,000 คนทั่วโลก ซึ่งทำงานเป็นทีมที่มีความมุ่งมั่นและหลากหลาย รวมกันเป็นหนึ่งเดียวด้วยวัฒนธรรมขององค์กรอันแข็งแกร่ง มีจุดมุ่งหมายร่วมกันในการสร้างคุณค่าอันยั่งยืน และมีคุณค่าร่วมกัน ในฐานะผู้นำด้านความยั่งยืนอันเป็นที่ยอมรับ เฮงเค็ลได้รับการยกย่องจากดัชนีและการจัดอันดับต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติม กรุณาเยี่ยมชม www.henkel.com  

ข้อมูลสำหรับสื่อมวลชน กรุณาติดต่อ
แม็กกี้ แทน 					หฤชา ลดาวัลย์ ณ อยุธยา (124 คอมมิวนิเคชั่นส คอนซัลติ้ง)
โทรศัพท์ +65 6424 7045				+66 (0) 2718 1886 ต่อ 109
โทรสาร +65 6266 1161				+66 (0) 2716 6466
อีเมล maggie.tan@henkel.com   			harucha@124comm.com